Αν κάποιος ψάχνει για αξέχαστες, ήσυχες διακοπές, το σπίτι Χόχλακας προσφέρει απομόνωση, πλήρη εναρμόνιση με τα στοιχεία της φύσης και έναν υπέροχο έναστρο ουρανό τις νύχτες.
Παράλληλα, εκτός του ότι είναι ένα μικρό μουσείο παραδοσιακής αρχιτεκτονικής και διακόσμησης της Άνδρου, καλύπτει με τις πλήρως λειτουργικές και πρακτικές παροχές του, όλες τις ανάγκες των φιλοξενούμενων.
Οι οικοδεσπότες φρόντισαν και προσέφεραν ότι χρειαστήκαμε κατά την άφιξή μας ώστε να μη μας λείψει τίποτα βασικό, μέχρι να τακτοποιηθούμε και να ξεκινήσουμε τα ψώνια και τις βόλτες μας.
Η δε καθαριότητα, η διακριτικότητα, η αμεσότητα και ευγένειά τους μας έκαναν να νίωσουμε σαν το σπίτι μας από την πρώτη στιγμή και σε όλη τη διάρκεια της διαμονής μας.
Το σημείο είναι σε καλή απόσταση από Χώρα, Κόρθι με τα υπέροχα χωριά τους και δίνει άμεση πρόσβαση σε πανέμορφες διαδρομές/δραστηριότητες και απάνεμες παραλίες.
Το προτείνουμε ανεπιφύλακτα.